BTS (band)

Oppstarten

BTS debuterte under Big Hit 13. juni 2013 med låten «No More Dream» fra deres første minialbum 2 Cool 4 Skool. Navnet på bandet, Bangtan Sonyeondan (방탄소년단), betyr Bulletproof Boyscouts på engelsk.
I mai 2017 ble BTS det første Kpop-bandet som ble nominert til, og som deretter vant, en Billboard Music Award. Vinnerlåten het "Top Social Artist", og de vant kategorien foran kjente artister som Selena Gomez, Shawn Mendes, Ariana Grande og Justin Bieber. Bieber hadde vunnet prisen for Top Social Artist hele seks år på rad. 
Den 5. juli 2017 fikk de en ny logo og la til et til en engelsk tolkning av navnet BTS, «Beyond the Scene». Ikke bare fikk de en ny logo, men fansen deres, også kjent som "ARMY" (Adorable, Representative MC for Youth), fikk for første gang også en logo. Den 19. november 2017 hadde gruppen sin amerikanske tv-debut med låten «DNA» på American Music Awards. BTS ble dermed den første koreanske artisten etter PSY til å fremføre på amerikansk TV. BTS har også gjestet på amerikanske talkshow som The Ellen Show, hvor de fremførte Steve Aoki sin remix av låten «Mic Drop» for første gang på amerikansk fjernsyn, The Late Late Show with James Corden og Jimmy Kimmel Live hvor guttegruppen fremførte seks sanger. 
Den 18. mai 2018 ga BTS ut sitt nye album Love yourself: Tear. Albumet inneholder elleve sanger, og den amerikanske DJ-en Steve Aoki samarbeidet med dem på sangen «The Truth Untold». I et intervju opplyste bandmedlemmet RM at det nye albumet handlet om de sidene ved kjærlighet som man ønsker å unngå. Den 20. mai 2018 hadde BTS sin første opptreden på 2018 Billboard Music Awards med sangen «Fake Love», hvor de for andre gang på rad mottok prisen for «Top Social Artist». Den 25. mai 2018 gjestet gruppen The Ellen Show for andre gang. De fremførte da låtene «Fake Love» og «Airplane pt. 2».
Albumet Love Yourself: Tear oppnådde en førsteplass på amerikanske Billboard 200 etter å ha solgt over 135 000 enheter, og ble dermed BTS' høyest rangerte album i USA, samt det første «K-pop»-albumet som har toppet den amerikanske listen. Singelen «Fake Love» ble nummer ti på Billboard Hot 100 samme uken, og ble dermed gruppens høyest rangerte sang i USA. Alt i alt er «Fake Love» den syttende ikke-engelske sangen som har nådd topp ti på Billboard Hot 100, og den første for en «K-pop»-gruppe. Love Yourself: Tear kom også på åttende plass på den britiske albumlisten, noe som markerer gruppens første topp ti-album i Storbritannia. I Norge kom albumet på andre plass på VG-lista, bak Post Malones beerbongs & bentleys. Den norske plasseringen er det beste resultatet albumet har fått noe sted i verden, med unntak for Sør-Korea, USA og Japan.

RM

RM (김남준, Kim Namjoon) (født 12. september 1994) er fra Ilsan, Sør-Korea. Han er gruppens leder, hovedrapper, låtskriver og produsent. Han var det første medlemmet i gruppen og fikk derav ledertittelen. Han har over 100 tilskrevede sanger under Korea Music Copyright Association. Han har gitt ut en egen mixtape og skrevet/produsert flere sanger for gruppen, blant annet «Spring Day», som vant hovedprisen for «Song of the year» på den koreanske prisutdelingen Melon Music Awards i 2017. I desember 2017 slapp bandet Fall Out Boy-låten «Champion Remix» sammen med RM som rappet to vers av låten på engelsk. Han snakker flytende engelsk, og fungerer som gruppens "oversetter". Han lærte engelsk ved å se den amerikanske TV-serien "Friends" fra 90-tallet tre ganger.

Jin

Jin (김석진, Kim Seokjin) (født 4. desember 1992) er fra Gwacheon, Sør-Korea. Han er gruppens vokalist og ansikt. Han er det eldste medlemmet. Han har i flere intervjuer omtalt seg selv som «Worldwide Handsome». Hans soloarbeid består av "Awake" fra albumet "Wings" og den selvskrevne sangen "Epiphany" som ble utgitt som en del av albumet "Love Yourself: Answer" den 9 august 2018. Han har sitt eget show kalt "Eat Jin" hvor han spiser og vurderer ulike matretter. Han åpnet nylig en restaurant med broren sin i Sør-Korea kalt "Ossu Seiromushi" hvor de spesialiserer seg i dampet japanske retter. Han har en bachelor og mastergrad. Han kan spille gitar og piano, i tilegg kan han snakke kinesisk flytende.

Suga

Suga (Agust D) (민윤기, Min Yoongi) (født 9. mars 1993) er fra Daegu, Sør-Korea. Han er gruppens rapper, låtskriver og produsent. Han produserer og skriver mange låter for gruppa, inkludert «Fallen Leaves», «Ma City», «Let Me Know» og «Tomorrow». I 2016 gav han ut sin første solo mixtape "Agust D". Suga har over 70 sanger tilskrevet til han av Korean Music Copyright Association som låtskriver og produsent, inkludert "Suran`s Wine", som vant en pris som best Soul/R&B låt i 2017 på Melon Music Awards.

J-Hope

J-Hope (정호석, Jung Hoseok) (født 18. februar 1994) er fra Gwangju, Sør-Korea. J-Hope, RM og Suga utgjør rapperne i BTS. I tilegg til å være rapper og hoveddanser, har han fått tittelen som sub vokalist. Han har hjulpet med å koreografere flere av BTS sine opptredener.  J-Hope har nesten 70 sanger tilskrevet til han av Korean Music Copyright Association. Hans soloarbied består av sangen "Boy Meets: Evil" som ble utgitt som en del av albumet "Wings" den 10 oktober 2016 og ga ut sin første mixtape "Hope World" den 2. mars 2018, som består av syv sanger. 3 august ble han vist i Drake`s "In My Feelings"- video etter å ha gjort en dansekonkurranse på sosiale medier.

Jimin

Jimin (박지민, Park Jimin) (født 13. oktober 1995) er fra Busan, Sør-Korea. Hovedvokalist og danser.Han er en del av de fire vokalistene som består av Jin, Jungkook, V(Taehyung) og Jimin. I tillegg er han en del av danselinjen som består av J-hope, Jungkook, V og Jimin. Han var den siste til å bli med i gruppen og før han ble en idol så danset han modernedans, det er der han får flyten og rytmen hans fra. Hans soloarbeid består av sangen «Lie» som ble utgitt som en del av albumet «Wings» den 10. oktober 2016, og «Serendipity» som ble produsert av RM og utgitt i albumet «Love Yourself 承 'Her'» den 18. September 2017. Det nyeste av hans soloarbeid er sangen «Promise» som handler om hvordan han søker for å love alle en lykkelig fremtid. Denne sangen ble utgitt 31. desember 2018

V

V (김태형, Kim Taehyung) (født 30. desember 1995) er fra Daegu, Sør-Korea. Ansikt, danser og vokalist. V, Jungkook, Jimin og Jin er sammen de fire vokalistene i BTS. I tillegg til å være vokalist, er han også blitt en del av danselinjen (Jungkook, Jimin, J-Hope og nylig Taehyung) i fra Mai 2018. Hans soloarbeid omfatter blant annet sangen «Stigma» som ble utgitt som en del av albumet Wings den 10. oktober 2016, låten «네시 (4 O'CLOCK)» som han skrev og fremførte sammen med RM i 2017, «Singularity», som fungerer som en trailer til det nye albumet Love Yourself:Tear som kom ut 18. mai 2018, og sangen «Even If I Die, It's You» fra dramaserien "Hwarang: The Beginning" som han fremførte sammen med Jin. Taehyung var det første medlemmet i gruppen som debuterte som skuespiller da han spilte Han Sung i den 20-episoder lange koreanske dramaserien Hwarang som ble vist på TV-kanalen KBS2 i perioden 19. desember 2016 til 21. februar 2017.

Jungkook

Jungkook (전정국, Jeon Jungkook) (født 1. september 1997) er fra Busan, Sør-Korea. Han er gruppens hovedvokalist, danser og center, men har også rappet i en del av gruppens tidligere sanger. Han er gruppens yngste medlem (maknae /막내), og er kjent for å laste opp coverlåter på YouTube og Soundcloud. Han har lastet opp kjente covre av låter som «We Don't Talk Anymore» av Charlie Puth og «Nothing Like Us» av Justin Bieber. Hans første sololåt var «Begin» som ble utgitt som en del av BTS' album Wings den 10. oktober 2016. I november 2017 fikk Jungkook sitt eget studio «Golden Closet Studio», hvor han arbeider med å produsere låter for BTS' neste album. Ved siden av musikk er Jungkook interessert i å tegne, trene, spille (overwatch), filme/fotografere og redigering. Han har blant annet lastet opp en selvprodusert reisevlog fra Tokyo med gruppemedlemmet Jimin, på gruppens YouTube-kanal «BangtanTV» som har blitt sett mer enn 14 millioner ganger, samt en reisevlog fra Osaka som har blitt sett mer enn 8,7 millioner ganger.

Samarbeid med UNICEF

I 2017 gikk BTS sammen med UNICEF for deres ´Love Myself´ anti-volds kampanje. Etter ett år ble det gitt ut at de hadde klart å samle opp over $1.4 millioner, tilsvarende omtrent 12,2 millioner norske kroner.